**ΚΕΦΑΛΑΙΟ ΤΕΤΑΡΤΟ\_ ΕΝΟΤΗΤΑ 18 ΑΠΟ ΤΗΝ ΑΦΙΞΗ ΤΟΥ ΟΘΩΝΑ (1833) ΕΩΣ ΤΗΝ 3Η ΣΕΠΤΕΜΒΡΙΟΥ 1843**

**Μετά τη δολοφονία του Καποδίστρια**

* Αναλαμβάνει την εξουσία ο αδελφός του Καποδίστρια, Αυγουστίνος.
* Στην Ελλάδα επικρατεί χάος και αναρχία.
* Οι Έλληνες είναι χωρισμένοι σε «καποδιστριακούς ή αντισυνταγματικούς» και «συνταγματικούς».

Οι Μεγάλες Δυνάμεις επεμβαίνουν στα ελληνικά πράγματα, για να αποτρέψουν τη δημιουργία μιας εστίας αναταραχής στη νοτιοανατολική Μεσόγειο, εξέλιξη που θα έβλαπτε τα συμφέροντά τους.

* Όρισαν, λοιπόν, βασιλιά της Ελλάδας τον **Όθωνα**, τον 17χρονο γιο του βασιλιά της Βαυαρίας Λουδοβίκου Α΄ (συνθήκη του Λονδίνου, 1832).
* Το πολίτευμα ορίστηκε να είναι **απόλυτη μοναρχία**.
* Επιπλέον, οι Δυνάμεις έδωσαν στην Ελλάδα 20.000.000 φράγκα ως πρώτη δόση ενός δανείου που θα έφτανε συνολικά τα 60.000.000 φράγκα.

**Η περίοδος της Αντιβασιλείας (1833-1835)**

Επειδή ο Όθωνας ήταν ανήλικος, συμφωνήθηκε ότι την εξουσία θα ασκούσε, μέχρι την ενηλικίωσή του (1835), η **Αντιβασιλεία**, μια επιτροπή από Βαυαρούς αξιωματούχους διορισμένους από τον πατέρα του Όθωνα.

Τα τρία κύρια μέλη της ήταν

* ο **Άρμανσμπεργκ**, πρωθυπουργός και υπουργός Εξωτερικών,
* ο **Μάουρερ**, αρμόδιος για την εκπαίδευση, τη δικαιοσύνη και την εκκλησία,
* ο **Χάιντεκ**, υπεύθυνος για τις ένοπλες δυνάμεις.

Η Αντιβασιλεία θέλησε να οικοδομήσει ένα σύγχρονο, κατά τα δυτικά πρότυπα, εθνικό κράτος.

Οι επιδιώξεις της συνοψίζονταν στο τρίπτυχο:

εθνική ανεξαρτησία βασιλική απολυταρχία

 συγκεντρωτικό σύστημα διακυβέρνησης.

***Η περίοδος της Αντιβασιλείας (1833-1835) –***

***Η περίοδος της απόλυτης μοναρχία τους Όθωνα (1835-1843)***

**Διοίκηση**:

* συγκεντρωτική.
* Η Ελλάδα διαιρέθηκε σε 10 νομούς
* Η πρωτεύουσα μεταφέρθηκε το 1834 στην Αθήνα, για να τονιστεί ότι η συνέχεια του νέου ελληνικού κράτους με την αρχαία Ελλάδα.

**Στρατός**:

* βασίστηκε, αρχικά, στους περίπου 3.500 Βαυαρούς στρατιωτικούς που είχαν έρθει μαζί με τον Όθωνα στην Ελλάδα.
* Οι Έλληνες αγωνιστές που δεν έγιναν δεκτοί στις ένοπλες δυνάμεις του κράτους έμειναν χωρίς κανέναν πόρο ζωής, με αποτέλεσμα τη μεγάλη δυσαρέσκειά τους. Αρκετοί από αυτούς στράφηκαν στη ληστεία.

**Δικαιοσύνη**

* αναδιοργανώθηκε,
* ιδρύθηκαν δικαστήρια
* συντάχθηκαν νέοι νόμοι.

 **Εκπαίδευση**

* αναμορφώθηκε.
* Αλληλοδιδακτικά Δημοτικά σχολεία επταετούς διάρκειας.
* Η δευτεροβάθμια εκπαίδευση προσφερόταν στα τριτάξια Ελληνικά σχολεία, που βρίσκονταν στις πρωτεύουσες των επαρχιών, και στα τετρατάξια Γυμνάσια, που υπήρχαν στις πρωτεύουσες των νομών.
* Ιδρύθηκε, το 1837, Πανεπιστήμιο στην Αθήνα. Την ίδια χρονιά ιδρύθηκε και το Πολυτεχνικό Σχολείο, πρόδρομος του σημερινού Πολυτεχνείου.
* Ωστόσο, η εκπαίδευση των κοριτσιών παρέμεινε παραμελημένη.

**Ελληνική εκκλησία**

* Ορίστηκε αυτοκέφαλη, δηλαδή χωρίστηκε διοικητικά από το Πατριαρχείο Κων/πόλεως, απόφαση που υπαγορεύθηκε από το ότι το τελευταίο βρισκόταν σε οθωμανικό έδαφος, υπό την άμεση επιρροή του Σουλτάνου.
* Διατάχθηκε το κλείσιμο των μοναστηριών που είχαν μικρό αριθμό μοναχών.

**Το 1833 (με Βασιλικό Διάταγμα της 8 Φεβρουαρίου 1833) τέθηκε σε κυκλοφορία η αργυρή δραχμή, η οποία ήταν ίσης περίπου αξίας με τον φοίνικα του Ι. Καποδίστρια**.

Η στάση των Ελλήνω απέναντι στην Αντιβασιλεία, αλλά και στον Όθωνα ήταν αρνητική.

Δεν έλειψαν μάλιστα και οι συνωμοτικές κινήσεις για την ανατροπή της Αντιβασιλείας.

**Οι αιτίες της δυσαρέσκειας**:

* Δεν δόθηκε Σύνταγμα, υπήρχε απόλυτη μοναρχία.
* Η αντιβασιλεία προσπαθώντας να δομήσει ένα σύγχρονο κράτος, ανέθεσε

πολλά από τα ανώτερα αξιώματα σε Βαυαρούς, παραγκωνίζοντας τους προεστούς και

τους Έλληνες διανοούμενους.

* Ανέθεσε την άμυνα σε Βαυαρικά στρατεύματα και παραγκώνισε τους αγωνιστές, στους οποίους χρωστούσε την ελευθερίας της η χώρα
* Προσπάθησε να αποδυναμώσει τα τρια κόμματα (αγγλικό, γαλλικό και ρωσικό)
* Επιβλήθηκε βαριά φορολογία στους αγρότες.
* Η χώρα δεν μπορούσε να αποπληρώσει τα δάνειά της με αποτέλεσμα την περικοπή των κρατικών δαπανών. Οι πιστωτές της επέβαλαν μια δυσβάστακτη οικονομική συμφωνία («μνημόνιο» θα λέγαμε σήμερα), που περιλάμβανε
* μείωση των κρατικών δαπανών,
* περικοπές μισθών και απολύσεις δημοσίων υπαλλήλων,
* αθρόες αποστρατεύσεις αξιωματικών (όχι όμως και των Βαυαρών)
* κλείσιμο πρεσβειών.

Έτσι, διευρύνθηκε σημαντικά ο κύκλος των δυσαρεστημένων με το καθεστώς.

Μιά από τις ενέργειες της Αντιβασιλείας που προκάλεσε την έντονη αντίδραση του λαού ήταν και η καταδίκη του Κολοκοτρώνη σε θάνατο με την κατηγορία της απόπειρας ανατροπής του βασιλιά το 1833.

Η ποινή μετατράπηκε σε εικοσαετή κάθειρξη. Ο Όθωνας όμως έδωσε χάρη τελικά στον Κολοκοτρώνη και παρέμεινε στη φυλακή για εννέα μήνες.

Η γενική δυσαρέσκεα και αναταραχή οδήγησε σε πολιτικές κινητοποιήσεις με πρωτεργάτες πολιτικούς από όλα τα κόμματα. Σκοπός ήταν η παραχώρηση συντάγματος:

Ανδρέας Λόντος (αρχηγό του Αγγλικού κόμματος), Ιωάννης Κωλέττης (αρχηγό του Γαλλικού κόμματος)

Ανδρέας Μεταξάς (αρχηγού του Ρωσικού κόμματος) , Αλέξανδρος Μαυροκορδάτος

***Η επανάσταση της 3ης Σεπτεμβρίου 1843***

Ήδη από το 1840 ιδρύθηκε παράνομη οργάνωση με σκοπό την επιβολή συντάγματος υπό την ηγεσία του Ι. Μακρυγιάννη. Στην οργάνωση μυήθηκαν οπλαρχηγοί, αγωνιστές του ‘21, πολιτικοί και στρατιωτικοί, όπως ο Δημήτριος Καλλέργης. Τη νύχτα της 2ης προς την **3η Σεπτεμβρίου 1843** δυνάμεις της φρουράς της Αθήνας και πολλοί πολίτες με επικεφαλής τον συνταγματάρχη **Δημήτριο Καλλέργη** και τον αγωνιστή του ’21 **Μακρυγιάννη** συγκεντρώθηκαν έξω από τα ανάκτορα (σημερινή Βουλή) και απαίτησαν από τον Όθωνα να παραχωρήσει σύνταγμα (σε ανάμνηση των γεγονότων ο χώρος ονομάστηκε αργότερα πλατεία Συντάγματος).

Ο βασιλιάς, αν και αρχικά αρνήθηκε, υποχρεώθηκε τελικά να προκηρύξει εκλογές για Εθνοσυνέλευση, που θα ψήφιζε σύνταγμα. Έτσι, τελείωσε η περίοδος της απόλυτης μοναρχίας του Όθωνα.